**ELŐTERJESZTÉS**

**a Jogi és Társadalmi Kapcsolatok Bizottsága 2016. június 7-i ülésére**

**Javaslat a Szombathely, Aréna u. 8. szám alatti ingatlant érintő használatba-adási megállapodások jóváhagyására**

Tájékoztatom a Tisztelt Bizottságot, hogy a Közgyűlés az 57/2016. (II.25.) Kgy. sz. határozatában felkérte a SZOVA Zrt. vezérigazgatóját, hogy a társaság kezelésében álló szombathelyi 8440/1 hrsz.-ú, kivett park és történelmi témapark, a 8440/2 hrsz.-ú kivett beépítetlen terület, illetve az Aréna u. 8. szám alatti, 6485 hrsz.-ú kivett lakóház, udvar, gazdasági épület megnevezésű ingatlanokra, a jelenleg használó szervezetekkel rezsimegosztással, egyebekben változatlan feltételekkel kössön bérleti, illetve használati szerződéseket.

A Bizottság a 48/2016. (II.23.) JTKB számú határozatában felkérte a SZOVA Zrt. vezérigazgatóját, hogy vagyonkezelőként a Savaria Történelmi Karnevál Közhasznú Közalapítvánnyal, valamint a Savaria Turizmus Nonprofit Kft.-vel kötendő szerződések tervezetét véleményezés céljából terjessze a Bizottság elé.

Tájékoztatom a Tisztelt Bizottságot, hogy a SZOVA Zrt., mint kezelő előkészítette a Közalapítvánnyal és a Nonprofit Kft.-vel kötendő használatba-adási megállapodásokat a Szombathely, Aréna u. 8. szám alatti ingatlan vonatkozásában. A szombathelyi 8440/1 hrsz.-ú, kivett park és történelmi témapark, valamint a 8440/2 hrsz.-ú kivett beépítetlen terület (együttesen: Történelmi Témapark) tekintetében a Közalapítvánnyal az Önkormányzat köt ingyenes használatba-adási megállapodást.

Tájékoztatom a Tisztelt Bizottságot, hogy a SZOVA Zrt. és a Savaria Turizmus Nonprofit kft. között kötendő megállapodás a jelenleg használt ingatlanrészen túl magában foglalja az ingatlan pincéjében található 95 m2 alapterületű raktárt, amely ingyenes használata biztosítására vonatkozó javaslatot a Közgyűlés a júniusi ülésén tárgyalja.

A használatba-adási megállapodások az előterjesztés mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatban foglaltak szerint dönteni szíveskedjen.

**Szombathely, 2016. május „ ”**

**/: Dr. Puskás Tivadar :/**

**I.**

**Határozati javaslat**

**……../2016. (VI. 7.) JTKB számú határozat**

A Jogi és Társadalmi Kapcsolatok Bizottsága a SZOVA Zrt. és a Savaria Történelmi Karnevál Közhasznú Közalapítvány között a Szombathely, Aréna u. 8. szám alatti ingatlanra, valamint Szombathely Megyei Jogú Város Önkormányzata és a Savaria Történelmi Karnevál Közhasznú Közalapítvány között a szombathelyi 8440/1 hrsz.-ú, kivett park és történelmi témapark, valamint a 8440/2 hrsz.-ú kivett beépítetlen terület (együttesen: Történelmi Témapark) vonatkozásában kötendő használatba-adási megállapodást az előterjesztés mellékletében foglaltak szerint jóváhagyja.

**Felelős:**  Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

(A végrehajtásért felelős:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő:** azonnal

**II.**

**Határozati javaslat**

**……../2016. (VI. 7.) JTKB számú határozat**

A Jogi és Társadalmi Kapcsolatok Bizottság a SZOVA Zrt. és a Savaria Turizmus Nonprofit Kft. között a Szombathely, Aréna u. 8. szám alatti ingatlan meghatározott részére vonatkozó használatba-adási megállapodást jóváhagyja azzal, hogy az aláírás feltétele a Közgyűlés támogató döntésének meghozatala az Aréna u. 8. szám alatti ingatlan pincéjében található 95 m2 területű raktár helyiségre vonatkozóan.

**Felelős:**  Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

(A végrehajtásért felelős:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő:** 2016. június 15.